Kaardipakist eemaldatakse kõik piltidega kaardid (nii, et alles jääksid ainult numbritega kaardid) ning järelejäänud kaardid asetatakse ringikujuliselt lauale. Omavahel lepitakse kokku mängu alustaja.  Mängu alustaja ja mängija, kes istub temast vasakul, võtavad mõlemad ühe kaardi. Kui mõlema mängija valitud kaart on ühte värvi (punane või must), liidetakse kaartidel olevad numbrid kokku ning vastavalt saadud tulemusele peavad mõlemad mängijad just nii mitu sekundit järjest õlut jooma (kui suur oli mõlema kaardi väärtuste summa). Kui mängijate valitud kaardid on aga erinevat värvi, peab mängu alustaja oma kaardi kõrvale panema. Mängija, kes jäi temast vasakut kätt, jätab oma kaardi alles ning nüüd võtab  kaardi juba mängija, kes istub temast omakorda vasakut kätt. Edasi läheb mäng juba nii nagu enne. Kui mängijad tõmbavad järjest ühte värvi kaarte enam kui kahel korral, peavad kõik mängijad üheskoos väljaarvutatud sekundite jooksul õlut jooma.